ועדת הכספים, כנסת 17, פרוטוקול מספר 903, 2008-10-28 11:55

אבישי ברוורמן: אני פותח את ישיבת ועדת הכספים.

טמיר כהן: פנייה מספר 143 ו-144 – מועצות דתיות.

אמנון כהן: זה נושא מאוד חשוב כי מדובר במשכורות לעובדים.

ערן ניצן: אני רכז תחום פנים באגף.

ערן ניצן: אני מכיר את הנושא כי הרשויות עצמן מזרימות.

ערן ניצן: יש הסדר שאושר כאן בוועדה למימון תוכניות הבראה במועצות דתיות ששותפה להן הממשלה ושותפים הרשויות.

ערן ניצן: הפנייה הזו מיישמת חלק מהתשלומים שהממשלה מעבירה ליישום תוכניות ההבראה במועצות הדתיות.

ניסן סלומינסקי: נכון שאנחנו אישרנו את זה כאן עת אישרנו את האלכסון אבל זה היה מותנה בכך שיממנו את תוכניות ההבראה, ואם זה חלק מהעניין בוודאי שאנחנו צריכים לתמוך.

ניסן סלומינסקי: אני רוצה לבקש שמאחר שלא נראה לי שהסכום מספיק לכולם, אם אפשר יהיה נאשר את זה אבל שיעבירו אלינו רשימה לאן זה הולך.

אבישי ברוורמן: יבוצע.

אבישי ברוורמן: תחת ההערה של חבר הכנסת סלומינסקי, אנחנו מצביעים.

אבישי ברוורמן: פנייה מספר 143 ו-144 – אושרה פה אחד

טמיר כהן: פנייה מספר 394 – משרד הפנים.

אריאל לוין: הפנייה נועדה לבצע שינויים פנימיים בתקציב מינהל התכנון לצורך הארכת התקשרויות עם יועצים מקצועיים לקראת שנת 2009.

ראובן ריבלין: אין שום בעיה.

אבישי ברוורמן: אנחנו מצביעים.

אבישי ברוורמן: פנייה מספר 394 – אושרה פה אחד

טמיר כהן: פנייה מספר 427 – איכות הסביבה

ניסן סלומינסקי: רישוי עסקים.

ערן ניצן: זה תקצוב של שני פרוייקטים מאוד חשובים כאשר האחד מהם עוסק ברישוי עסקים והשני עוסק במקצועות ממוחשבים.

ערן ניצן: התקציב כולו נועד לבניית מערכות המידע.

שי חרמש: זה יהיה מוכן ב-10 בפברואר?

ערן ניצן: גם ממשל זמין וגם מערכות ממוחשבות.

ערן ניצן: למעשה זה התקציב לצורך בניית התוכנות שנדרשות לפרוייקטים הללו.

אבישי ברוורמן: אנחנו מצביעים.

אבישי ברוורמן: פנייה מספר 427 – אושרה פה אחד

טמיר כהן: פנייה מספר 438 – לשכת הפרסום.

ליאת ניקריטין: זו פנייה שנועדה להגדיר את תקציב ההכנסות מגורמי החוץ ואת ההשתתפויות של לשכת הפרסום הממשלתית כתוצאה מגידול בפעילות שלה.

ליאת ניקריטין: כמו שאתם יכולים לראות מדובר ברשות המים, משרד התחבורה, מגדילים את נפח הפרוייקטים מול לשכת הפרסום.

ליאת ניקריטין: זאת הוצאה מותנית בהכנסה והשתתפויות.

אבישי ברוורמן: אנחנו מצביעים.

אבישי ברוורמן: פנייה מספר 438 – אושרה פה אחד

טמיר כהן: פנייה מספר 445 – פיקוד העורף

ליאת ניקריטין: הפנייה נועדה לבצע שינויים פנימיים בתקציב פיקוד העורף בהתאם לבקשה של פיקוד העורף במשרד הביטחון.

ליאת ניקריטין: אלה שינויים פנימיים בלבד ואין כאן שום שינוי מהותי.

שי חרמש: יש שינוי פנימי קטן והוא שמורידים בעוטף עזה 30 מיליון שקלים.

שי חרמש: אם זה פנימי, תסבירי לי.

ליאת ניקריטין: חבר הכנסת, גם אני שאלתי את השאלה הזאת.

ליאת ניקריטין: זה מפיקוד העורף.

שי חרמש: אין לי ברירה כי זה על הגב שלי.

ליאת ניקריטין: לקח לי הרבה מאוד זמן להבין את זה, אבל מה שקורה שתקציב פיקוד העורף מנוהל במערכת של משרד הביטחון, במערכת התקציבית והחשבותית.

ליאת ניקריטין: מה שקורה הוא שמשרד הביטחון מפריד בין התקשרות לבין מימון ולכן השינוי כאן הוא מימוני בלבד.

ליאת ניקריטין: הם הבטיחו לי שאין כל פגיעה בהיקף ההתקשרות.

ליאת ניקריטין: אם תסתכלו בפניות קודמות ובפניות בעתיד, כל הזמן יש העברות וההעברות הן מימוניות בלבד.

אמנון כהן: זה עובר עוד ועדה משותפת?

ליאת ניקריטין: סעיף 16 לא צריך לעבור את הוועדה המשותפת.

שי חרמש: אגב, גיאות ושפל בהיו"ש?

ליאת ניקריטין: הם לא ביקשו.

ליאת ניקריטין: לא קיבלתי איזושהי בקשה לשינוי.

שי חרמש: יש כאן הורדה של שלושה מיליון שקלים.

ליאת ניקריטין: גם השינוי כאן הוא שינוי מימוני בלבד.

שי חרמש: הכל על דעת פיקוד העורף.

ליאת ניקריטין: בקשתו של פיקוד העורף, כן.

ליאת ניקריטין: הם מתקשרים אלי כל כמה ימים לשאול האם זה כבר עבר.

אמנון כהן: אנחנו מצביעים.

אמנון כהן: ה צ ב ע ה פנייה מספר 445 – אושרה פה אחד

טמיר כהן: פנייה מספר 465 – המדען הראשי.

חגי: מדובר על העברה פנימית בתוך משרד התעשייה אל המדען הראשי.

חגי: בחלקה מדובר על תשלומים על פי פריסת מזומנים למענקים שניתנו בעבר וחלקה הגדלת ההרשאה לטובת המשך מענקים לאחר שהתקבלו בקשות איכותיות.

שי חרמש: זה יורד מפיתוח אזורי תעשייה?

חגי: כן.

חגי: המזומנים יורדים.

חגי: יש עודפים מאוד גדולים שהמשרד לא יכול לבצע עכשיו, באזורי תעשייה.

חגי: מדובר רק על מזומן, ואני מדגיש זאת, כאשר המזומן הוא התחייבות של משרד האוצר על פי ביצוע.

שי חרמש: זה עובר לרזרבה כי זה הצינור לקיים את זה?

חגי: זה פשוט צינור העברה.

אמנון כהן: אנחנו מצביעים.

אמנון כהן: פנייה מספר 465 – אושרה פה אחד

טמיר כהן: פנייה מספר 467 עד 469 – משרד התעשייה, המסחר והתעסוקה

חגי: כאן מדובר על יישום החלטת ממשלה 914, תוכנית הצפון כאשר מדובר על אזורי תעשייה באזור חיפה.

חגי: התקצוב אמור להתבצע על פי ביצוע והשנה, בתקופה הזאת, יש ביצוע של 20 מיליוני שקלים.

ראובן ריבלין: איזה תקציב במשרד?

חגי: יש תקציב שמיועד לתוכנית הצפון.

ניסן סלומינסקי: אתה מוריד 46 מיליון שקלים מראש הממשלה ומעביר את זה למשרד התעשייה?

חגי: כן.

חגי: לצורך העניין, לביצוע.

אמנון כהן: אנחנו מצביעים.

אמנון כהן: פניות מספר 467 עד 469 – אושרו פה אחד

טמיר כהן: פנייה מספר 470 – משרד הפנים

ערן ניצן: מדובר על שינוי פנימי בתקציב מינהל האוכלוסין.

ערן ניצן: אין שינוי בגובה ההוצאה.

ערן ניצן: זאת פעילות שוטפת בין תקנות בתוך מינהל האוכלוסין.

ערן ניצן: הגידול שם הוא גידול של הוצאה מותנית כתוצאה מגביית אגרות צפויה גבוהה יותר.

ניסן סלומינסקי: מתי הכינו את זה?

ניסן סלומינסקי: אני רואה שמורידים מהפיקוח בבחירות.

ניסן סלומינסקי: יכול להיות שהם לא ידעו שיהיו בחירות.

ערן ניצן: לא, כל התקציב של בחירות ארציות הוא לא בתקציב מינהל אוכלוסין אלא זה נעשה בסעיף אחר.

ערן ניצן: אלה הבחירות האזוריות.

אמנון כהן: אנחנו מצביעים.

אמנון כהן: פנייה מספר 470 – אושרה פה אחד

טמיר כהן: פנייה מספר 472 – מדע וספורט.

יעל מבורך: הפנייה הזאת נועדה להעביר בהתאם להחלטת ממשלה ממאי 2007 תקציב לפרוייקטים במגזר הלא יהודי בתחום התרבות ובתחום המדע.

ניסן סלומינסקי: באיזה סכום?

יעל מבורך: בסכום של ארבעה מיליון ו-200 אלף שקלים.

שי חרמש: זה יורד מהספורט ועובר למדע במגזר הלא יהודי.

אמנון כהן: אנחנו מצביעים.

אמנון כהן: פנייה מספר 472 – אושרה פה אחד

טמיר כהן: פנייה 474 – משרד הבריאות.

אנואר ח'לף: הפנייה הזו נועדה לביצוע שינויים פנימיים בתקציב הפיתוח של משרד הבריאות.

אנואר ח'לף: כאן מדובר בעיקר בשינויים בהרשאה להתחייב לקידום תוכנית בצפון.

אבישי ברוורמן: אנחנו מצביעים.

אבישי ברוורמן: פנייה מספר 474 - אושרה פה אחד

טמיר כהן: פנייה מספר 475 – משרד הקליטה

אליסף אסולין: הפנייה נועדה להשתתפות משרד הקליטה עם משרד החינוך בהעסקת מורים עולים.

אבישי ברוורמן: אנחנו מצביעים.

אבישי ברוורמן: פנייה מספר 475 – אושרה

טמיר כהן: פנייה מספר 476 ו-477 – משרד החינוך

משה שגיא: הפנייה הזאת נועדה לתקצב את הגידול הטבעי במערכת החינוך, משנת תשס"ט, בחינוך הרגיל ובחינוך המיוחד.

משה שגיא: כמו כן יש פה תקצוב של חוק השילוב לשנת הלימודים תשס"ט, שכר שנבע מהסכמי שכר עם ארגוני המורים כגון תוספת השחיקה והשעה, ושינויים פנימיים בתקציב.

אבישי ברוורמן: אנחנו מצביעים.

אבישי ברוורמן: פנייה מספר 476 ו-477 – אושרה פה אחד

טמיר כהן: פנייה מספר 479 – משק המים.

ענת משה: זו פנייה פנימית לשינויים בתקציב משק המים, לבקשת הרשות הממשלתית למים.

ראובן ריבלין: לגבי הנושא של המדע וספורט, הייתי מבקש יתר פירוט.

ראובן ריבלין: אנחנו אישרנו את הפנייה.

ניסן סלומינסקי: לקבל רשימה.

ראובן ריבלין: כדי לראות למה הוא נותן את זה במגזר.

ראובן ריבלין: אנחנו בעד אלא שאנחנו רוצים לבדוק.

ענת משה: אם כן, מדובר בפנייה פנימית, שינויים לבקשת הרשות למים וביוב.

ענת משה: אלה הסטות פנימיות מהוצאות שכר מהרשות למינהל לפיתוח.

שי חרמש: שאלה עקרונית?

שי חרמש: דנים כאן בסכום קולוסאלי כרגע.

שי חרמש: זה 64 אלף שקלים.

ענת משה: זה עדיין דורש את הפנייה.

שי חרמש: לפקיד בכיר אין שיקול דעת?

ענת משה: יש שיקול דעת והוא במסגרת מרחב התמרון שלו.

אבישי ברוורמן: דין פרוטה כדין מאה.

ניסן סלומינסקי: אני רוצה לגלות לך שלפעמים מאחורי 64 אלף שקלים עומדים הרבה מאוד דברים.

אבישי ברוורמן: אנחנו מצביעים.

אבישי ברוורמן: פנייה מספר 479 – אושרה פה אחד

טמיר כהן: פנייה מספר 480.

ענת משה: פנייה נוספת לשינויים בתקציב משק המים.

ענת משה: פרוייקטים של ביצוע בפועל, מתוקצבים בהתאם.

אבישי ברוורמן: אנחנו מצביעים.

אבישי ברוורמן: פנייה מספר 480 – אושרה פה אחד

טמיר כהן: פנייה מספר 482, 489 ו-490.

ענת משה: הפנייה הזו נועדה להעביר תקציב לתקציב משרד ראש-הממשלה, מיליון שקלים ממשרד הבינוי והשיכון בהתאם להחלטת הממשלה 1,485 לפרוייקט עלי נגב.

שי חרמש: זה הכפר השיקומי.

ענת משה: נכון, זה הכפר השיקומי עלי נגב.

ענת משה: אלה העברת כספים ממשרד הבינוי והשיכון לטובת הפרוייקט ועוד 2,400 ממשרד התיירות.

אבישי ברוורמן: דורון אלמוג וחבריו עושים עבודה נפלאה שם.

אבישי ברוורמן: אנחנו מצביעים.

אבישי ברוורמן: פנייה מספר 482, 489 ו-490 – אושרה פה אחד

טמיר כהן: פנייה מספר 485, 486, 487 – משרד הבינוי והשיכון

יעל מבורך: הפנייה הזו נועדה 9.75 מיליון שקלים מתקציב הסיוע, מתקציב הפיתוח של משרד הבינוי והשיכון, לתקציב הרגיל, לפרוייקט של שיקום שכונות חברתי ולבצע שינויים נוספים בהרשאה להתחייב.

ראובן ריבלין: זה על דעת האוצר כמובן.

ראובן ריבלין: זאת בקשת האוצר.

יעל מבורך: זאת בקשה של המשרד שהאוצר עומד מאחוריה.

יעל מבורך: יש כאן גם – אני מסבה תשומת לבכם – בחלק האחרון העברה של 2 מיליון שקלים למזרח לכיש לבית הספר בשומריה ועוד מרכיבי ביטחון בהתנתקות.

שי חרמש: יש כאן שאלה מטרידה.

שי חרמש: מה זה היצע מכירות הדיור הציבורי של 71 מיליון?

יעל מבורך: כמו שאמרתי, יש שינויים בהרשאה להתחייב.

שי חרמש: זה משנה משהו במכירות או אלה תתי-ביצוע?

יעל מבורך: לא.

יעל מבורך: זאת התאמה לקצב המכירות והשימושים המיועדים.

יעל מבורך: אם רואים שם את השימושים, זה נועד לשיפוץ נכסי דיור ציבורי, רכישת דירות נ"ר וכולי.

אבישי ברוורמן: אנחנו מצביעים.

אבישי ברוורמן: פנייה מספר 485, 486, 487 – אושרה פה אחד

טמיר כהן: פנייה מספר 488 - בח"ע 27

אריאל לוין: הפנייה נועדה לבצע שינויים פנימיים בתקציב מינהל מקרקעי ישראל לצורך תגבור תקציבי ניהול המקרקעין, הפיתוח והפינויים הכלכליים כאשר עיקר הפנייה היא הגברת מימון לפינוי מחנה בח"ע 27 בנגב.

אבישי ברוורמן: אנחנו מצביעים.

אבישי ברוורמן: פנייה מספר 488 – אושרה פה אחד

טמיר כהן: פנייה מספר 491, 493 עד 497 – משרד ראש-הממשלה

ענת משה: הפנייה הזו נועדה לבצע שינויים בתקציב משרד ראש-הממשלה.

ענת משה: יש כאן תקצוב מחדש של השתתפויות בגין עודפי תקציב 2007 של 34 מיליון שקלים, עודפים מחויבים שכרגע אנחנו מתקצבים אותם מחדש, ועוד 7,5 מיליון שקלים לשדרוג אזורי תעשייה בנגב ממקורות תקציב המשרד לפיתוח הנגב והגליל, 7 מיליון ו-502 מהמשרד לפיתוח הנגב והגליל גם כן למשרד השיכון בהתאם להחלטת ממשלה לפיתוח מוסדות ציבור ועוד מיליון ו-300 אלף שקלים למשרד התיירות לטובת פרוייקטים שונים.

שי חרמש: לפניי עשרים שניות הורדנו 100 מיליון באזורי תעשייה בפריפריה ועכשיו הוספנו 7 מיליון?

יעל מבורך: אנחנו מדברים כאן על כספים שהם בעיקרם מחויבים לשנת 2007 ובגין זה אנחנו מעבירים אותם לביצוע ב-2008.

יעל מבורך: כרגע אנחנו מתקצבים כי כרגע יש ביצוע בפועל בכספים האלה.

אבישי ברוורמן: אנחנו מצביעים.

אבישי ברוורמן: פנייה מספר 491, 493 עד 497 – אושרה

שי חרמש: אני נמנע כי לא הבנתי.

אבישי ברוורמן: הישיבה נעולה.

אבישי ברוורמן: תודה רבה.